Χοιρινό με πράσα και κοκκύμελα (αποξηραμένα δαμάσκηνα)
Τα δαμάσκηνα χρησιμοποιούνται πολύ στη μαγειρική κυρίως αποξηραμένα, για να δώσουν γλυκόξινες νότες στο φαγητό, όπως στη συνταγή εδώ.
1.500 γρ. χοιρινό μπούτι, χωρίς κόκαλο, σε μέτρια κομμάτια , 1 φύλλο δάφνης , 1/4 φλιτζ. τσαγιού ελαιόλαδο , 1 κιλό πράσα (το λευκό και το τρυφερό πρά- σινο μέρος, σε κομμάτια 3-4 εκ.) , 2 καρότα, σε μέτριες φέτες , 1 γεμάτη κούπα αποξηραμένα δαμάσκηνα (κοκκύμελα), χωρίς κουκούτσια , 60 γρ. βούτυρο αγελάδας , 3-4 κουτ. σούπας αλεύρι , αλάτι, φρεσκοτριμμένο πιπέρι
Για να φτιάξουμε το χοιρινό με πράσα και κοκκύμελα, βάζουμε το κρέας και τη δάφνη σε βαθιά κατσαρόλα, προσθέτουμε περίπου 2 λίτρα νερό (να καλύψει καλά τα κομμάτια) και το αφήνουμε να πάρει μία βράση. Χαμηλώνουμε τη φωτιά και μαγειρεύουμε για 1½-2 ώρες, μέχρι το κρέας να μαλακώσει καλά. Το στραγγίζουμε, το στεγνώνουμε με χαρτί κουζίνας και το βάζουμε σε μια πιατέλα. Φυλάσσουμε κατά μέρος 2 γεμάτα φλιτζ. τσαγιού από το ζουμί της κατσαρόλας και τα διατηρούμε ζεστά.Στην καθαρή πλέον κατσαρόλα σοτάρουμε τα βρασμένα κομμάτια χοιρινού στο ελαιόλαδο, σε δυνατή φωτιά, για 5-6 λεπτά, μέχρι να ροδίσουν καλά.Προσθέτουμε τα πράσα, τα καρότα, αλάτι, πιπέρι και 1 φλιτζ. νερό (όχι αυτό που κρατήσαμε κατά μέρος) και μαγειρεύουμε σε μέτρια φωτιά για 10-15 λεπτά, μέχρι να μαλακώσουν τα πράσα.Ρίχνουμε και τα δαμάσκηνα και συνεχίζουμε το μαγείρεμα μέχρι να το φαγητό να μείνει με τη σάλτσα του.Προσθέτουμε το βούτυρο, το αφήνουμε να λιώσει και αλατοπιπερώνουμε.Παράλληλα, σε ένα κατσαρολάκι καβουρδίζουμε το αλέυρι για 1-2 λεπτά, μέχρι να ροδίσει ελαφρά, και ρίχνουμε σταδιακά τον ζεστό ζωμό (που είχαμε κρατήσει στην άκρη) και ανακατεύουμε μέχρι το αλεύρι να λιώσει και να διαλυθούν τυχόν σβόλοι. Περιχύνουμε το φαγητό με τη σάλτσα αυτή, σείουμε την κατσαρόλα να απλωθεί παντού και αφήνουμε να πάρει μια δυο βράσεις, μέχρι να δέσει η σάλτσα.  Αποσύρουμε από τη φωτιά και σερβίρουμε το χοιρινό με πράσα και κοκκύμελα.
Ξερά δαμάσκηνα,Πράσα,Χοιρινό